АҞӘА, цәыббра 19 – Sputnik. Цәыббра 28 - 29 асааҭ 06:00 инаркны ҵхагәанынӡа Џьубга инаркны Аԥсны аҳәааҟынӡа афедералтә мҩаҿы аидарамҩангагақәа рныҟәара нкылахоит. Абри атәы аанацҳауеит Шәача ақалақь ахадара.
"Аккредитациа ҷыда змам автомашьынақәа рныҟәара ԥкхоит, иара убасгьы шәачатәи аҳаирбаӷәаза иаԥну амҩақәа рҿгьы", - аҳәоит адырраҭараҿы.
Иаркхо амҩақәа реиқәыԥхьаӡа арбахоит ақалақь ахадара асаит аҟны.
Аԥкрахьы иаҵанакуам ауаажәларратә транспорти анхарҭа-коммуналтә маҵзурақәа рытранспорти.